wickkiey/tamil-wikipedia-markdown huggingface dataset:
# பறவையியல்


**பறவையியல்** (*Ornithology*) என்பது, விலங்கியலின் ஒரு பிரிவு. இது பறவைகள் பற்றி ஆய்வு செய்யும் ஒரு துறை. பறவையியலின் பல அம்சங்கள், இதுபோன்ற பிற துறைகளிலிருந்தும் வேறுபட்டுக் காணப்படுகின்றன. பறவைகள் எளிதில் கண்ணால் காணத்தக்கதாக இருப்பதும், அவற்றின் அழகியல் கவர்ச்சியும் இதற்கான முக்கிய காரணங்கள். பெருமளவிலான தொழில்சாரா ஆய்வாளர்கள் இறுக்கமான அறிவியல் வழிமுறைகளுக்கு அமைய ஆய்வுகள் செய்திருப்பது இதனைக் குறித்து நிற்பதாகக் கருதமுடியும்.  

பறவையியல் என்னும் அறிவியல் நீண்டகால வரலாற்றைக் கொண்டது. பறவைகள் குறித்த ஆய்வுகள், கூர்ப்பு, நடத்தை, சூழல் ஆகிய துறைகளைச் சார்ந்த கருத்துருக்களான இனங்களின் வரையறுப்பு, சிறப்பாக்க வழிமுறைகள், உள்ளுணர்வு, கற்றல், சூழ்நிலைக் கூறுகள், தீவு உயிர்ப்புவியியல் போன்றவற்றின் வளர்ச்சிக்குப் பெரிதும் உதவியுள்ளது. தொடக்ககாலப் பறவையியல் இனங்களின் விவரிப்பு அவற்றின் பரம்பல் என்பன பற்றியே முக்கியமாகக் கவனத்தில் கொண்டிருந்தது. இன்றைய பறவையியலாளர்கள் குறிப்பான கேள்விகளுக்கு விடைகாண முயல்கின்றனர். அவர்கள், கோட்பாடுகளின் அடிப்படையிலான எடுகோள்களையும், எதிர்வுகூறல்களையும் சோதித்துப் பார்ப்பதற்குப் பறைவைகளை மாதிரிகளாகப் பயன்படுத்துகின்றனர்.  

பெரும்பாலான தற்கால உயிரியல் கோட்பாடுகள், வகைப்பாட்டுக் குழுக்கள் பலவற்றுக்கும் பொருந்தக்கூடியனவாக அமைவதனால், தம்மைப் பறவையியலாளர் என்று தனியாக அடையாளம் காட்டிக்கொள்பவர்களின் தொகை குறைந்துவிட்டது. பறவையியலில் பலவகையான கருவிகளும், நுட்பங்களும் பயன்படுவதுடன், தொடர்ந்து அவற்றில் முன்னேற்றங்களும் ஏற்பட்டு வருகின்றன.  

## வரலாறு
பறவையியலின் வரலாறு, உயிரியலின் வரலாற்றுப் போக்குகளைக் காட்டுவதாக அமைகின்றது. இப்போக்குகள், வெறும் விவரிப்பில் இருந்து தொடங்கி, கோலங்களை அடையாளம் காண்பதனூடாக, அக்கோலங்களை உருவாக்கும் வழிமுறைகளை விளக்குவதுவரை மாற்றம் அடைந்து வந்துள்ளன.  

## தொடக்ககால அறிவும் ஆய்வுகளும்
மனிதர்கள் மிகப் பழைய காலத்திலிருந்தே பறவைகளைக் கவனித்து வந்துள்ளனர். கற்காலத்தைச் சேர்ந்த ஓவியங்கள் பல அக்காலத்தில் பறவைகள் தொடர்பாக இருந்த ஆர்வத்தைக் காட்டுவனவாக உள்ளன. பறவைகள் ஒரு முக்கியமான உணவாகப் பயன்பட்டிருக்கக்கூடும். தொடக்கக் கற்காலக் குடியிருப்புகளின் அகழ்வாய்வுகளில், எண்பதுக்கு மேற்பட்ட பறவை இனங்களின் எலும்புகளை ஆய்வாளர்கள் கண்டுபிடித்து உள்ளனர்.  

உலகின் பல பண்பாடுகளில் பறவைகள் தொடர்பான பல சொற்களைக் காணமுடிகின்றது. மரபுவழியான பறவைப் பெயர்கள் பெரும்பாலும் பறவைகளின் நடத்தை பற்றிய விவரமான அறிவை அடிப்படையாகக் கொண்டவை. இவற்றுட் பல பெயர்கள் ஒலிக்குறிப்புச் சொற்கள் ஆகவும் உள்ளன. நாட்டு மருத்துவத்திலும் பறவைகள் தொடர்பான அறிவு இருந்திருக்கக்கூடும். அத்துடன் இவற்றைப்பற்றிய அறிவு வாய்வழி அறிவாகப் பிந்திய தலைமுறைகளுக்குக் கடத்தப்பட்டது. காட்டுப் பறவைகளை வேட்டையாடுவதற்கும், அவற்றைப் பழக்கி வீடுகளில் வளர்ப்பதற்கும் அவற்றைப்பற்றிய அறிவு குறிப்பிடத்தக்க அளவில் தேவைப்பட்டிருக்கும். பறவைப் பண்ணைகளும், வல்லூறு வளர்ப்பும், உலகின் பல நாடுகளில் பழைய காலம் தொட்டே வழக்கத்தில் உள்ளன.
# குகன்

சித்திரகூடம் செல்வதற்கு, நிசாதார்களின் தலைவனான *குகன்* கங்கை ஆற்றைக் கடக்க படகோட்டி உதவி செய்தல்]]  

**குகன்** இந்து இதிகாசங்களில் ஒன்றான இராமாயணத்தில் இடம்பெறும் ஒரு பாத்திரம். கங்கை ஆற்றின் கரையில் இருந்த *சிருங்கிபேரபுரம்* என்ற பகுதியின் நிசாதார்களின் மன்னர் ஆவார்.  

## வரலாறு
இராமன், சீதை மற்றும் இலக்குமணனுடன் 14 ஆண்டு வனவாசத்தை கழிக்கும் பொருட்டு, அயோத்தி நகரத்தை விட்டு வெளியேறி, கங்கை ஆற்றை கடப்பதற்கு முன்னர் மாலையில் குகனின் சிருங்கிபுரம் எனும் ஊரில் தங்கினர். அன்று இரவு இராமர் முதலானவர்களுக்கு உண்பதற்கு குகன் தேனும், மீனும் வழங்கி உபசரித்தார். மறுநாள் காலையில் கங்கை ஆற்றை கடக்க, குகன் தனது படகில் சீதை மற்றும் இராம-இலக்குமணர்களை அமர வைத்து, கங்கை ஆற்றின் மறு கரை வரை படகோட்டிச் சென்றார். பின்னர் இராமர் கேட்டுக் கொண்டதற்கு இணங்க, குகன் சித்திரகூடம் செல்லும் வழி கூறினார். இதனால் இராமருக்கு குகன் உற்ற தோழன் ஆனார்.  

வனவாசம் சென்ற இராமரை காண்பதற்கு கங்கை ஆற்றின் கரைக்கு வந்த பரதன் முதலானவர்களுக்கும் கங்கை ஆற்றைக் கடக்க, குகன் படகுகளையும், படகோட்டிகளையும் தந்து உதவினார்.
# விசுவாமித்திரர்

ஓவியம்]]  

**விசுவாமித்திரர்** (சமஸ்கிருதம் ) பண்டைய இந்தியாவின் மிகப்பெரும் முனிவராகக் கருதப்படுபவர். குசநாபரின் மகன். கௌசிகன் என்ற பெயருடைய மன்னன். வசிட்டரோடு ஏற்பட்ட போட்டியின் காரணமாக, கடுமையான தவங்களைச் செய்து பிரம்ம ரிஷியானவர். காயத்ரி மந்திரம் உட்பட பழமையான ரிக் வேதத்தின் பல பகுதிகளை எழுதியதாக கருதப்படுகிறார். புராணங்களின் படி ஆதி முதல் 24 ரிஷிகளே முழு ஞானத்தையும் சக்தியையும் பெற்றவர்களாக இருந்தாக கூறப்படுகிறது.  

விசுவாமித்திரரின் கதை வால்மீகி இராமாயணத்தில் விவரிக்கப்பட்டுள்ளது.  

## மேனகை
விஸ்வாமித்தர முனிவர் கடுந்தவம் புரிந்தார். அவருடைய தவத்தின் கனல் தேவ லோகத்தில் இருக்கும் இந்திரனுக்கு அச்சத்தினை உண்டாக்கியது. எனவே தேவ கன்னிகையான மேனகையை விஸ்வாமித்தரர் முன் நடனமாடச் செய்து, முனிவரின் தவத்தினை கலைக்க கட்டளையிட்டான். அவ்வாறே மேனகை விஸ்வாமித்திரர் முன் நடனமாடினாள்.  

அவளுடைய நடனத்தினால் முனிவரின் தவம் கலைந்தது. அத்துடன் மேனகையை மனைவியாக ஆக்கிக்கொண்டார் விஸ்வாமித்திரர். இவர்கள் இருவருக்கும் சகுந்தலை என்ற மகள் பிறந்தாள். பின்னர், சகுந்தலை அரசன் துஷ்யந்தனை மணமுடித்து, அவர்களுக்கு பரதன் மகனாக பிறந்தான். ஆனாலும், தன் தவம் மேனகையால் கலைக்கப்பட்டதற்காக மேனகையை விசுவாமித்திரர் சபித்தார்.  

## பிரம்மரிஷி
மேனகையை சபித்த பின்னர், ஆயிரம் ஆண்டுகளுக்கு கடுந்தவம் செய்யும் பொருட்டு இமாலயத்திற்கு சென்று விடுகிறார் கௌசிகர். உண்ணாமல், மூச்சு விடுவதையும் கூட அறவே குறைத்துவிடுகிறார்.  

பல ஆண்டுகளுக்கு பின் விரதத்தை முடித்து உண்ண முடிவு செய்யும் கௌசிகரை இந்திரன் மீண்டும் சோதிக்கிறார். ஏழை அந்தணராக வரும் இந்திரன், கௌசிகரிடம் யாசகம் கேட்க, அவரும் உணவை யாசகமாக கொடுத்துவிட்டு தன் தவத்தை தொடர்ந்தார். அந்த ஆயிரம் ஆண்டுகள் தவவலிமையை கண்ட தேவலோக தலைவர் பிரம்மா, கௌசிகருக்கு "பிரம்மரிஷி" எனும் பட்டத்தை வழங்கி, விசுவாமித்திரர் எனும் பெயரும் இடுகிறார்.  

## திரிசங்கு
திரிசங்கு எனும் ஓர் அரசன், மஹாகுரு வசிட்டரிடம் தன்னை உடலுடன் சொர்க்கத்திற்கு அனுப்புமாறு கோரிக்கை விடுகிறார். அவ்வாறு செய்ய இயலாது என்று வசிட்டர் மறுத்துவிடுகிறார். அதனை தொடர்ந்து, வசிட்டரின் ஆயிரம் புதல்வர்களிடமும் அதே கோரிக்கையை வைக்கிறார் திரிசங்கு. அவர்களும் மறுத்து, திரிசங்குவை வெட்டியானாக போக சபித்துவிடுகிறார்கள். அதனால், சாம்பல் பூசப்பட்ட உடலுடன், இரும்பு அணிகலன்களும், கருப்பு ஆடையும் அணிந்த மனிதனாக உருமாறுகிறார் திரிசங்கு. தன் உரு மாறியதால் அடையாளம் தெரியாமல் போக, ராஜாங்கத்திலிருந்து வெளியேற்றப்படுகிறார் திரிசங்கு.  

வெளியேறும் பொழுது, விசுவாமித்திரரை சந்திக்க நேரிடுகிறது. அவர், திரிசங்குவிற்கு உதவ ஒப்புக்கொள்கிறார். விசுவாமித்திரரின் தவபலம் உச்சத்தில் இருக்கும் பொழுது, திரிசங்குவை உடலுடன் சொர்க்கத்தில் ஏற்றுக்கொள்ள வைக்கும்படி யாகம் ஒன்றை வளர்த்தார். மாறாக, எந்த தேவரும் செவிசாய்க்கவில்லை. மேலும் கோபமுற்ற அவர், தனது மொத்த தவப்பலத்தையும் பயன்படுத்தி, திரிசங்குவை சொர்க்கத்திற்கு அனுப்பி வைத்தார். உள்ளே நுழையும் பொழுது, ச திரிசங்குவை தடுத்து அனுமதி மறுத்தார் இந்திரன்.  

அதனால், திரிசங்குவிற்காக என்றே புது உலகம் ஒன்றை படைத்தார். அப்போது, பிருகஸ்பதி தலையிட்டு, விசுவாமித்திரரை மேலும் இது போன்று செய்யவேண்டாம் என்று உத்தரவு இட்டார். இருப்பினும் சொர்கம் சென்ற திரிசங்கு, வானிலே தலைகீழாக மாட்டிக்கொண்டு நட்சத்திரமாக மாறினார்.  

## கோவில்
விசுவாமித்திரருக்குத் தனிக் கோவில் தமிழ்நாட்டின் திருநெல்வேலி மாவட்டம், ராதாபுரம் வட்டம் விஜயாபதி எனும் ஊரில் உள்ளது.
# அங்கதன்



**அங்கதன்** வாலியின் மகன். சீதை இருக்கும் இடத்தைத் தேடி கண்டு பிடிக்குமாறு, சுக்ரீவனால் அனுப்பப்பட்டவர்களில் இவனும் ஒருவன். போருக்கு முன்னர் இராவணனிடம், இராமரால் தூதுவனாக அனுப்பப்பட்டவன்.  

இராம-இராவணப் போரில், இரட்டைப்பிறவிகளான நராந்தகன் மற்றும் தேவாந்தகனை, வானர இளவரசனான அங்கதன் கொல்கிறார்.  

போர் முடிந்த பிறகு, கிஷ்கிந்தையின் இளவரசனாக ராமரால் முடி சூட்டப்பட்டவன்.  

## ராம தூதனாக

அங்கதன் ராம தூதுவனாக இலங்கைக்கு சென்றான். ராவணன் சபையில் அவன் சீதையை விடுவிக்க வேண்டும் இல்லையேல் ராமரின் சினத்திற்கு ஆளாகி விடுவாய் என்றும் முதலில் ராமரை வெல்வதற்கு முன்பு என் காலை அசைக்க முடியுமா என உரைத்தான் கோபமுற்ற இராவணனின் மகன் மேகநாதன் (இந்திரஜித்) முயற்சித்து தோல்வியுற்றான்.
# கடற்குதிரை


**கடற்குதிரை***(Sea horse)* என்பது கடலில் வாழும் ஒரு வகை மீனாகும். பிற மீன்களைப் போலவே இதற்கும், செவுள்களும், துடுப்புகளும் உள்ளன. எனினும் இது மீனைப் போல் வடிவம் கொண்டதன்று.தலைப்பகுதி குதிரையைப் போன்று இருப்பதால் இது கடல் குதிரை என்றழைக்கப்படுகிறது. இப்போகாம்பசு என்பது இதனுடைய அறிவியல் பெயராகும்.கிரேக்க மொழியில் இப்போ என்றால் குதிரை மற்றும் காம்பசு என்றால் கடல் அசுரன் என்றும் பொருளாகும்.  

கடல் குதிரைகளின் வால் குரங்கின் வால் போல நீண்டும்,சுருண்டும் காணப்படுகிறது. இந்த வாலின் மூலம் கடற்தாவரங்கள், கடற்பஞ்சுகள் போன்றவற்றை பற்றிக்கொண்டு இருக்குமாம்.உடலமைப்பைப் பொறுத்தவரை நன்கு நீண்டு வளையங்களால் அமைந்தது போன்றும் வாய் நீண்டு குழல் போலவும் மார்புப் பகுதி சற்று அகன்று விரிந்தும் காணப்படுகிறது. உடலில் பக்கவாட்டுக் கோடுகள் மற்றும் நீண்ட புள்ளிகள் தென்படுகின்றன. சுமார் 6 செ.மீ முதல் 17 செ.மீ வரை நீளமும் எடை 4 கிராம் முதல் 14 கிராம் வரையும் இருக்கிறது. இலங்கைக் கடற்பரப்பில் காணப்படும் கடற்குதிரைகள் பொதுவாக ஆறு சதம மீற்றர் நீளமுள்ளனவாக இருந்தபோதிலும், 2011 ஆம் ஆண்டு பெப்ரவரி 26 ஆம் நாள் இலங்கையின் கற்பிட்டி பகுதியில் பிடிக்கப்பட்ட கடற்குதிரை 11 அங்குலம் (27 சதம மீற்றர்) நீளமானதாகக் காணப்பட்டது. முதுகுத் துடுப்பினைப் பயன்படுத்தி மெதுவாக நீந்தியும் பெரும்பாலும் குதித்துக் குதித்தும் செல்கின்றன. பிற விலங்குகளிலிருந்து தங்களைப் பாதுகாத்துக் கொள்ள கடற் தாவரங்களுக்குள் மறைந்து கொள்கின்றன. கண்கள் சிறிதாக இருந்தாலும் எந்தப் பக்கம் வேண்டுமானாலும் திருப்பிக் கொள்ளும் வசதியுடையதாகவும் உள்ளது.  

தனக்குத் தேவையான மிதவை நுண்ணுயிரிகளை உறிஞ்சி வடிகட்டி உண்ணும் தன்மையுடையது. பெண் கடற்குதிரைகள் தங்களின் முட்டைகளை (200) ஆண்களின் வால் பகுதியில் உள்ள இனப்பெருக்கப் பைகளில் விட்டுவிடும். அதனை ஆண் கடற்குதிரைகள் கங்காரு போல நன்கு பேணி ஆறு வாரங்கள் பாதுகாத்து குஞ்சுகளாகப் பொரிக்கின்றன. குஞ்சுகளின் எண்ணிக்கையும் 50 முதல் 100 வரை இருக்கும். பிறக்கும் குஞ்சுகளின் நீளம் ஏறத்தாழ ஒரு செ.மீட்டராக இருந்தாலும் பெற்றோரின் பாதுகாப்பு அதிகமாகவே இருக்கும்.
# மின்மினிப் பூச்சி



**மின்மினிப் பூச்சி** அல்லது **கண்ணாம் பூச்சி** (*Firefly*) என்பது வண்டு வகையைச் சார்ந்த ஒரு பூச்சியாகும். மின்மினி பூச்சிகள் வண்டுக் குடும்பத்தைச் சேர்ந்த பூச்சியாகும். மின்மினி பூச்சிகளில், உலகம் முழுதும் சுமார் 2000 சிற்றினங்கள் உள்ளன.  

மின்மினி பூச்சிகள் முட்டை, புழு மற்றும் முதிர்ந்த வண்டுகள் என எல்லாமே ஒளிரும் திறன் வாய்ந்தவை. பெண் வண்டுகள் மண்ணில் முட்டை வைக்கும். சுமார் 4 வாரங்களில் முட்டையில் இருந்து புழு வந்துவிடும். புழுக்கள் கோடையிலும், வேனில் காலத்திலும் நன்கு சாப்பிட்டுவிட்டு ஒளி கொடுத்துக் கொண்டிருக்கும்.  

குளிர்காலத்தில் இருக்கும் இடம் தெரியாமல் மண்ணுக்கடியில் பதுங்கி விடும். பெரும்பாலும், இவை மண்புழு மற்றும் நத்தை ஆகியவற்றையே உணவாக உட்கொள்கிறது. இவை இரையைப் பிடித்துத் தின்னும் முறையே அலாதியானது. இரையைக் கண்டுபிடித்தவுடன் அதை முதலில் மயக்கமடையச் செய்துவிடும். இதற்கென்றே இதன் முகத்தில் ஒரு பிரத்தியேக அரிவாள் போன்ற கொடுக்கு நீட்டிக்கொண்டு இருக்கும். அதைக் கொண்டு இரையின் உடலினுள் மயக்கமடையச் செய்யும் வேதிப்பொருளை செலுத்திவிடும். பிறகு இரைக்குள் செரிமான நொதிகளை செலுத்தும். சில மணி நேரத்தில், இரையின் உடலினுள் உள்ள அவயங்கள் கூழ்மமாக மாறிவிடும். உடனே மின்மினி பூச்சிகளின் புழுக்கள் இரையைச் சுற்றி அமர்ந்து, நீரைக் குடிப்பது போல உறிஞ்சிவிடும். அப்போது அதன் உடலில், அதாவது அடிவயிற்றின் முடிவில் விளக்கு எரிந்துகொண்டு இருக்கும். ஒரு சில பறவைகள்கூட, ஒளிக்காக இந்த புழுக்களைப் பிடித்து வந்து, தங்கள் கூட்டில் வைத்திருக்கும். மேலும் இவை ஒளிர்வதற்கு காரணம் லூசிஃபெரேஸ் எனும் என்சைம் ஆகும்.  

ஆண் பூச்சி 5.8 விநாடிகளுக்கு ஒருமுறை ஒளியால் பெண் பூச்சிகளுக்கு சைகை செய்கிறது. ஆண்பூச்சி சைகைக்கு 2.1 விநாடிகளுக்கு பின் பதில் சைகை செய்கிறது பெண் பூச்சி. இதில் பெண் பூச்சி கொடுக்கும் ஒளி பிலிவு குறைந்து காணப்படுகிறது. இப்பூச்சிகள் பகலில் மட்டுமே இணை சேரும். இப்பூச்சிகளை, தவளைகள் அதிகமாக உணவாக உட்கொள்கின்றன. இப்பூச்சிக்கு பிடித்த உணவு நத்தை ஆகும்.﻿
# மீனியல்


**மீனியல்** (Ichthyology) விலங்கியலின் ஒரு கிளைத்துறை ஆகும். இது மீன்களைப் பற்றி ஆய்வு செய்கின்றது. பெரும்பாலான மீனினங்கள் ஏற்கனவே கண்டுபிடிக்கப்பட்டு விவரிக்கப்பட்டு இருந்தாலும், ஆண்டுதோறும் புதிதாக விவரிக்கப்படுகின்றன. "ஃபிஷ் பேஸ்" அமைப்பின் தகவலின்படி, ஏப்ரல் 2009 வரை, 31,200 இனங்கள் விவரிக்கப்பட்டுள்ளன, முதுகுநாணிகள், பாலூட்டிகள், ஈரூடகவாழிகள், ஊர்வன, பறவைகள் ஆகிய அனைத்தையும் சேர்த்தால் கிடைக்கும் எண்ணிக்கையிலும், மீனினங்கள் கூடிய எண்ணிக்கையில் காணப்படுகின்றன.  

மீனியலானது, கடல்சார் உயிரியல், ஏரியியல், மீன்பிடி அறிவியல் போன்ற துறைகளோடு தொடர்புடையது.  

## வரலாறு
மீன்கள் பற்றிய ஆய்வு, மேல் பழையகற்காலத்திலேயே தொடங்கிவிட்டது. மீனியல் என்னும் அறிவியல், ஒன்றுடன் ஒன்று தொடர்புடைய பல காலகட்டங்களின் ஊடாக வளர்ச்சியடைந்துள்ளது. இத்தகைய ஒவ்வொரு காலகட்டத்திலும், பல்வேறுபட்ட குறிப்பிடத்தக்க முன்னேற்றங்கள் ஏற்பட்டுள்ளன.  

மீனியல் தொடர்பான முதலாவது அறிவியல் அடிப்படையிலான கவனிப்புகளைச் செய்தவர் 16 ஆம் நூற்றாண்டைச் சேர்ந்த பியரி பெலோன் என்பவராவார். இவருடன் இதே நூற்றாண்டைச் சேர்ந்த இப்போலிட்டோ சல்வியானா, குலீல்மசு ரொன்டலே ஆகியோரும் இதுபோன்ற கவனிப்புக்களைச் செய்து நூல்களை எழுதியுள்ளனர். 17 ஆம் நூற்றாண்டில் குலீல்மசு பிசோ, சார்ச் மர்க்கிராவ், பிரின்சு மாரிட்சு ஆகியோரும் பிரேசிலில் கள ஆய்வுகளைச் செய்து மீன்கள் பற்றிய அறிவியல் சார்ந்த தகவல்களைத் திடட்டினர். இந் நூற்றாண்டில் சான் ரே, பிரான்சிசு விலீக்பி ஆகியோரும் மீனியல் தொடர்பில் பங்களிப்புக்களைச் செய்துள்ளனர். இக் காலத்தில் மீனியல் துறை சிறந்து விளங்கியது.  

18 ஆம் நூற்றாண்டின் முற்பகுதியில் வாழ்ந்தவரான பீட்டர் ஆர்ட்டெடி என்பாருடைய ஆய்வுகள் மீனியல் துறையில் மிகவும் முக்கியமானவை. இதனால் சிலர் இவரை மீனியலின் தந்தை எனவும் அழைப்பதுண்டு. இவரும் அறிவியல் வகைப்பாட்டின் தந்தை எனப்படுபவரான கார்ல் லின்னேயசும், 1728 ஆம் ஆண்டு உப்சலா பல்கலைக் கழகத்தில் சந்தித்து நண்பர்களாயினர். 1735 ஆம் ஆண்டில் ஆர்ட்டேடி இறந்த பின்னர், அவர் எழுதிய ஆக்கங்களை லின்னேயசு பதிப்பித்தார். இவ்விருவரும் மீனியல் துறைக்குச் செய்த பங்களிப்புக்களைத் தொடர்ந்து, ஓட்டோ ஃபப்ரிகசு, பெட்ரசு ஃபோர்சுக்கால், பெட்ரசு பல்லாசு, அன்டியன் ரிசோ, தாமசு பெனான்ட், நில்கெல்ம் ஜி. திலேசியசு, சார்ச் வில்கெல்ம் இசுட்டெல்லர் போன்ற பலர் மீனியல் துறையின் வளர்ச்சிக்குத் தமது பங்களிப்புக்களை வழங்கியுள்ளனர்.
# ஐ.என்.எஸ். தரங்கிணி

**ஐ. என். எஸ். தரங்கினி** என்ற பெயர், 'தரங் ' என்கின்ற இந்தி வார்த்தையிலிருந்து வந்தது. தரங் என்றால் 'அலைகள் ' என்று பொருள்படும். தரங்கினி (तरंगिनी) என்றால் 'அலையோடி ' (Wave Rider) அல்லது 'அலையாடி ' என்று பொருள் கொள்ளலாம். தரங்கினி போரிடும் யுத்தக் கப்பல் இல்லை. இது ஒரு பாய்மரக் கப்பல். மேலும் தரங்கினி ஒரு பயிற்சிக் கப்பல் ஆகும். இங்கிலாந்தைச் சேர்ந்த காலின் (Colin Muddie) இக்கப்பலை சிரத்தையுடன் வடிவமைத்தார். கோவா கப்பல் கட்டுமிடத்தில் மிக நேர்த்தியுடன் தரங்கினி தன் வடிவம் பெற்றது. 11 நவம்பர் 1997 அன்று தரங்கினி இந்திய கடற்படையில் சேர்ந்தது. மாலுமிகளுக்கு அடிப்படைப் பயிற்சி அளிப்பதே இதன் தலையாய பணி.  
## இதனையும் காண்க
- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
- எச். எம். எஸ் பஞ்சாபி
- ராஜபுதன வகுப்பு அழிகலன்

=
# முதலுதவி கருவிப் பெட்டி

பெட்டிகள். இந்த கருவிகளில் செஞ்சிலுவைச் சிலுவை இலட்சினை இடம்பெற்றுள்ளது, இது ஜெனீவா உடன்படிக்கையின் கீழ் பாதுகாக்கப்பட்ட சின்னமாகும். மேலும் செஞ்சிலுவைச் சங்கம் அல்லது தரைப்படையினால் மட்டுமே பயன்படுத்தப்படலாம்.]]  
**முதலுதவி பெட்டி** (*First aid kit*) அல்லது **மருத்துவப் பெட்டி** என்பது காயங்கள் மற்றும் இதர லேசான அல்லது மிதமான மருத்துவ நிலைமைகளுக்கு, முதன்மையாக உடனடி மருத்துவ சிகிச்சை அளிக்கப் பயன்படும் பொருட்கள் மற்றும் உபகரணங்களின் தொகுப்பாகும். முதலுதவி பெட்டிகளின் உள்ளடக்கங்களில், அதை ஒன்றாகச் சேர்ப்பவர்களின் அறிவு மற்றும் அனுபவம், அதைப் பயன்படுத்தக்கூடிய பகுதியின் மாறுபட்ட முதலுதவி தேவைகள் மற்றும் கொடுக்கப்படும் பகுதியில் சட்டம் அல்லது ஒழுங்குமுறைகளில் உள்ள மாறுபாடுகள் ஆகியவற்றின் அடிப்படையில் மாறுபாட்டுடன் அமைந்துள்ளது.  

முதலுதவி பெட்டிகளுக்கான பன்னாட்டுத் தரநிலை என்னவென்றால், முதலுதவிக்கான சீர்தரத்துக்கான அனைத்துலக நிறுவன வரைகலை சின்னத்துடன் (ISO 7010-இலிருந்து) காணப்படும். இது பச்சை நிற பின்னணியில் வெள்ளை சிலுவையுடன் அமையும். உள்ளடக்கங்களை பாதுகாப்பாகவும் தொற்றில்லாமல் வைத்திருக்கவேண்டும்.  

ஏதேனும் பொருட்கள் சேதமடைந்துள்ளதா அல்லது காலாவதியாகிவிட்டாதா என அறிய கருவிப் பெட்டிகளை தவறாமல் சரிபார்த்து, மீண்டும் சரி செய்ய வேண்டும்.  

## தோற்றம்
தரநிலைப்படுத்தலுக்கான அனைத்துலக அமைப்பு (ISO) முதலுதவி பெட்டிகள் பச்சை நிறத்தில் இருக்கும். வெள்ளை நிற சிலுவையுடன், முதலுதவி தேவைப்படும் எவருக்கும் அவற்றை எளிதாக அடையாளம் காணும் வகையில் ஒரு தரநிலையுடன் அமைக்கிறது.  

## முதலுதவி பெட்டிகளின் உள்ளடக்கம்

மேம்பட்ட முதலுதவி பெட்டிகளில் கீழ்க்கண்டப் பொருட்கள் இருக்கலாம்:  

- வாயோடு கூடிய தொண்டை காற்றுப்பாதை
- மூக்குத்தொண்டை காற்றுப்பாதை
- பை அடைப்பிதழ் முகமூடி
- இயக்க உறஞ்சி அல்லது உறிஞ்சும் அலகு
- இரத்த அழுத்தமானி (இரத்த அழுத்த சுற்றுப்பட்டை)
- இதயத்துடுப்பு மானி

சில முதலுதவி பெட்டிகள், குறிப்பாக நிகழிட முதலுதவியாளர்கள் மற்றும் அவசர சேவைகளால் பயன்படுத்தப்படும், புத்துயிர் மற்றும் சிகிச்சைக்கான பாட்டில் ஆக்சிஜனைக் கொண்டிருக்கும்.  

### பொதுவான பொருட்கள்
பொதுவான தொகுப்புகளில் இருக்கும் பொருட்கள்:  

- வெப்பமானி
- பிசின் ஆடைகள்
- ஆண்டிசெப்டிக் கரைசல் (பொதுவாக போவிடோன் அயோடின் அல்லது ஐதரசன் பெராக்சைடு)
- கட்டுகள்
- பருத்தி பந்துகள் அல்லது துணி
- அவசர போர்வை
- பஞ்சு
- கையுறைகள்
- கை தூய்மி
- ஐஸ் பை
- உப்பு கரைசல்
- சாமணம்

## மேலும் பார்க்கவும்

- முதலுதவி
- தனிப்பட்ட முதலுதவி பெட்டி, அமெரிக்க இராணுவ உபகரணங்கள்
# ஒன்றுக்கு மேற்பட்ட கண்டங்களில் அமைந்துள்ள நாடுகளின் பட்டியல்


**ஒன்றுக்குமேற்பட்ட கண்டங்களில் அமைந்துள்ள நாடுகளின் பட்டியல்**,சிலநேரங்களில்**கண்டம் கடந்த நாடுகள்**என அழைக்கப்படும் ஒன்றிற்கு மேற்பட்ட கண்டங்களில் பரந்துள்ள நாடுகளைப் பட்டியலிடுகிறது. ஓர் நாடு எந்த கண்டத்தில் அமைந்துள்ளது எனபதை பல்வேறு காரணிகள் பலவேறு விதமாக குறிக்கின்றன.அவை அமைந்துள்ள நிலப்பரப்பு (புவியியல்), அரசியல், பொருளியல்,பண்பாடு போன்றவையால் வரையறுக்கப்படுகின்றன. காட்டாக, உருசியாவின் வரலாறு,மக்கள் தொகை (72%),பொருளியல் செயல்பாடு, அரசியலைமைப்பு (தலைநகர்) என்று பலவகைகளில் ஐரோப்பாவுடன் இணைந்து கூறப்பட வேண்டியதாயினும் புவியியல் நோக்கில் 71% ஆசியாவில் அமைந்துள்ள காரணத்தால் அது ஆசிய நாடாகக் கருதப்படுகிறது.  
இந்தப் பட்டியிலில் இருவாறு பிரிக்கப்பட்டுள்ளன:  
- 1.)இரு (அ) அதற்கு மேலான கண்டங்களில் அண்மைய தீவுகள் அல்லது தங்கள் நிலப்பரப்பை தொடர்ச்சியாக கொண்டுள்ள நாடுகள்
- 2.)நாட்டின் மற்ற பகுதியுடன் அல்லாது பிற கண்டங்களில் தொடர்ச்சியான நிலப்பரப்பைக் கொள்ளாத நாடுகள்

## தொடர்ச்சியான எல்லை
### ஆப்பிரிக்கா மற்றும் ஆசியா

ஆசியாவிற்கும் ஆப்பிரிக்காவிற்கும் இடையேயான எல்லை எகிப்தின் சூயஸ் கால்வாய்|சூயஸ் கால்வாயை ஒட்டி அமைந்துள்ளது.இந்த எல்லை சூயஸ் வளைகுடா,செங்கடல் மற்றும் ஏடன் வளைகுடா வரை செல்கிறது.  
#### எகிப்து

### ஆசியா மற்றும் ஐரோப்பா

#### அசேர்பையான்

#### கசகஸ்தான்

#### உருசியா

#### துருக்கி

### வட மற்றும் தென் அமெரிக்கா

#### பனாமா

## தொடர்ச்சியல்லாதவை
### ஆப்பிரிக்கா மற்றும் ஐரோப்பா

### ஆசியா மற்றும் ஆப்பிரிக்கா

### ஆசியா மற்றும் ஓசியானியா

- இந்தோனேசியா

- கிழக்குத் திமோர்

- ஆத்திரேலியா

- சப்பான்

- பப்புவா நியூ கினி

- பிலிப்பீன்ஸ்

### வட அமெரிக்கா மற்றும் ஓசியானியா

### வட மற்றும் தென் அமெரிக்கா

தென் அமெரிக்க நாடுகளுக்கு சொந்தமான வட அமெரிக்க கரீபியன் தீவுகள்:  
| .]] | ஐலா ஏவ் | } |
| --- | --- | --- |

தென் அமெரிக்க கரீபியன் தீவுகள்:  
| ]] | ]] |  |
| --- | --- | --- |
| ]] | ]] | } |

- அரூபா:

### பிற எடுத்துக்காட்டுகள்

### அண்டார்ட்டிகா: உரிமை கோரல்கள்
# மாசூட்டுதல்


குறைக்கடத்திகளில் மாசுக்கள் என்பவை வேதியல் மாசுக்களைக் குறிக்கின்றன. உதாரணமாக தூய சிலிகான் சில்லுகளில் சிலிகான் அணுக்கள் மட்டுமே சகப்பிணைப்பில் இருக்கும். சிலிகானின் இணைதிறன் எலக்ட்ரான்கள் நான்கு என்பதால், சிலிகான் படிகங்களில் ஒரு சிலிகான் அணு மேலும் நான்கு சிலிகான் அணுக்களுடன் பிணைப்பில் இருக்கும், அப்படி சகப்பிணைப்பிலுள்ள சிலிகான் அணுக்களுள் ஒன்றை நீக்கிப் இணைதிறன் நான்கிற்கு மேற்பட்டோ அல்லது குறைவாகவோவுள்ள வேறு அணுக்களை இடமாற்றம் செய்யும் போது அவை மாசுக்கள் என அழைக்கப்படுகின்றன. உதாரணமாக இணைதிறன் மூன்று கொண்ட போரான் அணுக்களையோ அல்லது இணைதிறன் ஐந்து கொண்ட பாஸ்பரஸ் அணுக்களையோ சிலிகான் அணுக்களுக்குப் பதிலாக உட்புகுத்தலாம். சிலிகான் படிகங்களில் சிலிகான் அணுக்களுக்குப் பதிலாக உட்புகுத்தப்படும் வேதியணுக்கள் மாசுக்கள் என வழங்கப்படுகின்றன. பெரும்பாலும் சிலிகான் அணுக்களும், மாசுக்களும் 1000000:1 என்ற விகிதத்தில் (பயன்பாட்டிற்கேற்றவாரு விகிதங்கள் மாறுபடவும் செய்யலாம்) இருக்குமாறு உற்பத்தி செய்யப்படுகின்றன.
# துருவேறா எஃகு


**துருவேறா எஃகு** (*stainless steel*) பெருமளவு இரும்பைக் கொண்டிருப்பது; இதில் குறைந்தது பதினோரு விழுக்காடு குரோமியமும், சிறிதளவு நிக்கலும், கரியும் கலந்துள்ளன. துருப்பிடிப்பதையும், அரிமானம் உண்டாவதையும் தடுக்கும் பொருட்டு குரோமியம் கலக்கப்படுகிறது. எனவே துருவேறா எஃகு என்பது இரும்பு, குரோமியம், நிக்கல், கரி ஆகியவை கலந்துள்ள கலப்புலோகம். இது குரோமியத்தின் அளவை பொருத்து வகைப்படுத்தப்படுகிறது.
# வெபர் தனிமங்கள்


ஒரு உலோகத்தின் காந்த அணுக்களை அல்லது காந்த மூலக்கூறுகளை “வெபர் தனிமங்கள் (Weber elements)” என்பர். அவை ஒன்றுக்கொன்று இணையாகவும், ஒழுங்குமுறையோடும், அவற்றின் வட துருவம் தென் துருவத்தையும், தென் துருவம் வட துருவத்தையும் நோக்கி அமையும் போது அவ்வுலோகம் காந்தமாக மாறுகிறது அல்லது காந்தத்திற்குரிய பண்புகளைப் பெறுகிறது. மேற்கூறிய நிலைகளில் இருந்து மாறும்போது உலோகம் காந்தப் பண்புகளை இழந்து விடுகிறது.
# இல்மனைட்டு



**இல்மனைட்** எனும் கரிய நிற கனிமம்தான் டைட்டானியம் டை ஆக்ûஸடு எனும் வெள்ளை நிற நிறமியின் மிக முக்கிய தாதுப்பொருள். ரஷியாவின் “இல்மன்’ மலை மற்றும் ஏரிப் பகுதிகளில் முதன்முதலில் கண்டுபிடிக்கப்பட்டதால் இந்தக் கனிமத்திற்கு “இல்மனைட்’ என்று பெயரிடப்பட்டது. கன்னியாகுமரி மாவட்டம் மணவாளக்குறிச்சியில் கிடைக்கும் இல்மனைட் கருமணலில் 55 சதவிகிதம் டைட்டானியம் டை ஆக்ûஸடு உள்ளது.  
“ரூட்டைல்’ எனும் கனிமத்தில் 92 சதவிகிதம் முதல் 96 சதவிகிதம் வரை டைட்டானியம் டை ஆக்ûஸடு உள்ளது.  
பல லட்சக்கணக்கான ஆண்டுகளுக்கு முன் உருவாகிய பாறைகள் வெயிலில் காய்ந்தும் மழையில் நனைந்தும் வெப்பத்தில் விரிந்தும் குளிரில் சுருங்கியும் சிறிது சிறிதாகச் சிதைவுறத் தொடங்குகின்றன. இந்தச் சிதைவுறுதலின்போது பாறைகளில் உள்ள கனிமங்கள் உதிர்கின்றன. இவ்வாறு உதிர்ந்த கனிமத்துகள்கள் மழைநீரால் அரிக்கப்பட்டு சிற்றோடைகள் வழியே ஆறுகளை அடைகின்றன. ஆற்று வெள்ளத்தில் அடித்துக் கொண்டு வரப்படும் இக் கனிமங்கள் ஓரளவிற்கு ஆற்றங்கரைகளிலும் ஆற்றுப்படுகைகளிலும் வண்டல்களாகப் படிகின்றன. கணிசமான அளவு கனிமங்கள் கடற்கரையை ஒட்டியுள்ள கடலின் அடிப்பகுதியில் பல மீட்டர்கள் கனத்திற்குப் படிவங்களாகப் படிந்து போகின்றன.  
கடற்கரையை ஒட்டியுள்ள கடலின் அடியில் படிந்த இப் படிவங்களில் உள்ள இல்மனைட், ரூட்டைல் போன்றவை அவைகளுடன் சேர்ந்து படிந்துள்ள குவார்ட்ஸ், ஃபெல்ஸ்பார் போன்ற கனிமங்களை விட அடர்த்தி அதிகமானவை. எனவே இவை அடர் கனிமங்கள் என்றே அழைக்கப்படுகின்றன.  
கரையோரமுள்ள கடலின் கீழ் படிந்த மணலும், கடற்கரையோரமுள்ள மணலும் அலைகளில் சிக்கி முன்னும் பின்னும் அலைக்கழிக்கப்படும்போது அடர்த்தி மிகுந்த இல்மனைட் மற்றும் ரூட்டைல் போன்ற கனிமங்கள் கரையோரம் படிந்து அளவில் மிகுகின்றன. பல்லாயிரக்கணக்கான ஆண்டுகள் தொடர்ந்து இந்நிகழ்ச்சி நடைபெறுவதால் பல லட்சக்கணக்கான டன்கள் அளவிற்கு இக் கனிமங்கள் சேர்ந்து விடுகின்றன.  

## நுகர்வு

பெரும்பாலான இல்மனைட் டைட்டானியம் டை ஆக்சைடு உற்பத்தி செய்ய பயன்படுகிறது. இறுதியாக தயாரிக்கப்படும் டைட்டானியம் டை ஆக்சைடு ஒரு பிரகாசமான வெள்ளை தூள்ளாக பெறப்படுகிறது. இது பெயின்ட், காகிதம் மற்றும் பிளாஸ்டிக்கில் ஒரு அடிப்படை நிறமியாக பயன்படுத்தப்படுகிறது.  

## உற்பத்தி
ஆஸ்திரேலியா இல்மனைட் உற்பத்தி மற்றும் ஏற்றுமதியில் உலகில் முதலிடத்தில் உள்ளது. இது 2005-2006 ல் 1.1 மில்லியன் டன்கள் இல்மனைட்டை உற்பத்தி செய்தது. அதனை தொடர்ந்து தென் ஆப்ரிக்கா (952Kt), கனடா (809Kt), சீனா (~ 400Kt) மற்றும் நார்வே (380Kt) உற்பத்தி செய்கின்றன.  
**Estimated titanium ore production**

| உற்பத்தி |  |  |
| --- | --- | --- |
| ஆஸ்திரேலியா | 1,140 |  |
| தென் ஆப்ரிக்கா | 952 |  |
| கனடா | 809 |  |
| சீனா | 400 |  |
| நார்வே | 380 |  |
| அமெரிக்கா | 300 |  |
| உக்ரைன் | 220 |  |
| இந்தியா | 200 |  |
| பிரேசில் | 130 |  |
| வியட்னாம் | 100 |  |
| மொசாம்பி | *(750)* |  |
| மடகாஸ்கர் | *(700)* |  |
| செனகல் | *(150)* |  |
| இதர நாடுகள் | 120 |  |
| மொத்த உற்பத்தி | 4,800 | } |
# யுரேனியம் செறிவூட்டுதல்



**யுரேனியம் செறிவூட்டுதல்** எனப்படுவது இயற்கையில் U<sup>238</sup> என்ற அணு எடை கொண்ட ஐசோடோப்புகள் அதிகம் இருக்குமாறு கிடைக்கும் கச்சா யுரேனியத்தை U<sup>235</sup> என்ற அணு எடை கொண்ட யுரெனியம் ஐசோடோப்பு அதிகம் கொண்டதாக மாற்றுவதாகும். இதுதான் எரிப்பதற்கு ஏற்ற அணு எரிபொருள் வடிவம் ஆகும்.
# சூரியா தாக்குகணை

இந்தியாவின் முதல் “அகிலக் கண்டம் தாக்கும் கட்டளைக் கணை” சூரியா  
[Intercontinental Ballistic Missile, (ICBM) Surya] தயாரிக்கும் பொறியியல்  
இராணுவப் பணிகள் ஆரம்பமாகி சூரியா-1 சோதனைப் பயிற்சி 2005 இல்  
திட்டமிடப்பட்டது. 2015 ஆண்டில்தான் கட்டளைக் கணைப் படைப்பு முழுமை  
பெறும் என்று எதிர்பார்க்கப் படுகிறது. சூரியா-1 நீட்சித் தூர எதிர்பார்ப்பு :  
10,000 கி.மீ. (சுமார் 6000 மைல்), சூரியா-2 இன் நீட்சித் தூர எதிர்பார்ப்பு  
20,000 கி.மீ. (சுமார் 12000 மைல்). சூரியா-1 கட்டளைக் கணை 40 மீடர் நீளம்  
[130 அடி நீளம்], 80 டன் எடை, திட-திரவ உந்துசக்தி எரிபொருள் பயன்படும்  
மூவடுக்கு ராக்கெட்டுகளைக் கொண்டது. முதல் அடுக்கு ராக்கெட் திரவ  
எரிசக்தியும், மற்ற ஈரடுக்கு ராக்கெட்டுகள் திடப் பொருள் எரிசக்தியும்  
பயன்படுத்தும். ஐசிபியெம் ராக்கெட்டுகளின் பொறிநுணுக்கம் அக்கினி-2, துருவத்  
துணைக்கோள் ஏவு வாகனத்தின் [Polar Satellite Launch Vehicle (PSLV)] கூட்டு  
யந்திர அமைப்புகளே.
# ராம் நாராயண்


**இராம் நாராயண்** (25 திசம்பர் 1927 – 9 நவம்பர் 2024) பண்டிட் இராம் நாராயண் என அறியப்படுபவர். சாரங்கி இசைக்கருவியில் புகழ்பெற்ற இந்துஸ்தானி இசைக்கலைஞராவார். சாரங்கியை பக்கவாத்தியமாக கருதிவந்த இசைப்பிரியர்களிடம் அதற்கான முதன்மை நிலையை நாட்டியதில் இவரது பங்கு சிறப்பானது ஆகும். புகழ்பெற்ற தபலா இசைக்கருவி கலைஞர் பண்டிட் சதுர்லாலின் தமையனாவார்.  

இவரது சீரிய இசையைப் பாராட்டுமுகமாக 2005இல் நாட்டின் இரண்டாவது உயரிய குடிமை விருதான பத்ம விபூசண் வழங்கப்பட்டது.  

## வாழ்க்கைக் குறிப்பு
இராசத்தான் மாநில உதய்பூர் நகரில் இசைக் குடும்பத்தில் பண்டிட் நாதுஜி பியாவத்திற்கு மகனாகப் பிறந்தார். இவரது தந்தையார் தில்ரூபா இசைக்கருவி வாசிப்பதில் சிறந்து விளங்கினார். தமது ஏழாம் அகவையிலிருந்து உஸ்தாத் மெகபூப் கான்,பண்டிட் உதய்லால்,பண்டிட் மாதவ பிரசாத், உஸ்தாத் அப்துல் வாகீத் கான் ஆகியோரிடம் சாரங்கி இசைக்க பயின்றார்.
# த-ஸ்டோர்ஸ்.காம்



**த-ஸ்டோர்ஸ்.காம்** 2008ஆம் ஆண்டு சென்னையில் துவங்கப்பட்டது. இது ஒரு இணைய புத்தக அங்காடியாக தொடங்கப்பட்டது. இந்தியா முழுவதும் புத்தகங்களை தனது வாடிக்கையாளர்களுக்கு எடுத்துச்செல்கிறது.  

அர்விந்த் த-ஸ்டோர்ஸ்.காம் நிறுவனத்தை 2008ஆம் ஆண்டு இணைய புத்தக அங்காடியாக தொடங்கினார். இது இணைய தளம் மூலம் புத்தகங்களை தனது வாடிகையாளர்களுக்கு விற்பனை செய்து வருகிறது. 2012 சனவரி நிலவரத்தின் படி இது இயங்கவில்லை.
# தமிழ்த் திரைப்படங்களின் பட்டியல், 2010



2010 ஆம் ஆண்டில் வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  

1. 365 காதல் கடிதங்கள்
1. அகம் புறம்
1. அங்காடித் தெரு
1. அசல்
1. அதிசய மணல் மாதா
1. அந்தரங்கம்
1. அம்பாசமுத்திரம் அம்பானி
1. அரிது அரிது
1. அய்யனார்
1. அவள் பெயர் தமிழரசி
1. அழகான பொண்ணுதான்
1. அழுக்கன்
1. ஆட்டநாயகன்
1. ஆயிரத்தில் ஒருவன்
1. ஆர்வம்
1. ஆறாவது வனம்
1. ஆனந்தபுரத்து வீடு
1. இது காதல் உதிரும் காலம்
1. இந்திரசேனா
1. இரண்டு முகம்
1. இரும்புக் கோட்டை முரட்டு சிங்கம்
1. இலக்கணப் பிழை
1. இன்னிசை காவலன்
1. இனிது இனிது
1. ஈசன்
1. உத்தம புத்திரன்
1. உறவு
1. உன்னையே காதலிப்பேன்
1. உனக்காக என் காதல்
1. உனக்காக ஒரு கவிதை
1. எந்திரன்
1. என் கண்மணி பிரியா
1. ஒச்சாயி
1. ஓர் இரவு
1. கச்சேரி ஆரம்பம்
1. கதை
1. கருணை
1. கல்லூரிக் காலங்கள்
1. கலாச்சாரம்
1. களவாணி
1. கற்றது களவு
1. கனகவேல் காக்க
1. கனிமொழி
1. காதல் சொல்ல வந்தேன்
1. காதலாகி
1. காலக்கூத்து
1. குட்டி
1. குட்டி பிசாசு
1. குமரிப் பெண்ணின் உள்ளத்திலே
1. குரு சிஷ்யன்
1. கைப்பேசி எண்
1. கொல கொலயா முந்திரிக்கா
1. கோட்டி
1. கோரிப்பாளையம்
1. கோவா
1. கௌரவர்கள்
1. சனிக்கிழமை சாயங்காலம் 5 மணி
1. சிக்கு புக்கு
1. சிங்கம்
1. சிங்கமுகம்
1. சித்திர பூவே
1. சித்து +2
1. சிந்து சமவெளி
1. சிவப்பு மழை
1. சுட்டித் சாத்தான்
1. சுறா
1. டாக்டர். பாபாசாகேப் அம்பேத்கர்
1. தங்கப்பாம்பு
1. தம்பி அர்ச்சுனா
1. தம்பிக்கு இந்த ஊரு
1. தமிழ் படம்
1. தா
1. திட்டக்குடி
1. திருப்பூர்
1. தில்லாலங்கடி
1. தீராத விளையாட்டுப் பிள்ளை
1. துணிச்சல்
1. துரோகம் நடந்தது என்ன
1. துரோகி
1. தென்மேற்கு பருவக்காற்று
1. தேவலீலை
1. தைரியம்
1. தொட்டுப் பார்
1. நகரம் மறுபக்கம்
1. நந்தலாலா
1. நலம்தானா
1. நாணயம்
1. நான் மகான் அல்ல
1. நானே என்னுள் இல்லை
1. நில் கவனி செல்லாதே
1. நீதானா அவன்
1. நீயும் நானும்
1. நெல்லு
1. பட்டு வண்ண ரோசாவாம்
1. பயம் அறியான்
1. பலே பாண்டியா
1. பா. ர. பழனிச்சாமி
1. பாடகசாலை
1. பாணா காத்தாடி
1. பாலை
1. பாஸ் என்கிற பாஸ்கரன்
1. புகைப்படம்
1. புதுமுகம்
1. புழல்
1. பெண் சிங்கம்
1. பேசுவது கிளியா
1. பையா
1. பொள்ளாச்சி மாப்பிள்ளை
1. போர்க்களம்
1. பௌர்ணமி நாகம்
1. மகனே என் மருமகனே
1. மகிழ்ச்சி
1. மண்டபம்
1. மதராசப்பட்டினம்
1. மந்திரப் புன்னகை
1. மன்மதன் அம்பு
1. மா
1. மாஞ்சா வேலு
1. மாஸ்கோவின் காவிரி
1. மாட்டுத்தாவணி
1. மாத்தி யோசி
1. மிளகா
1. முதல் காதல் மழை
1. முன்தினம் பார்த்தேனே
1. மைனா
1. யாதுமாகி
1. ரகசியம்
1. ரசிக்கும் சீமானே
1. ரத்தசரித்தரம்
1. ராமர்
1. ராவணன்
1. ரெட்டச்சுழி
1. வ குவாட்டர் கட்டிங்
1. வந்தே மாதரம்
1. வம்சம்
1. வல்லக்கோட்டை
1. வாடா
1. விண்ணைத்தாண்டி வருவாயா
1. விருதகிரி
1. விருந்தாளி
1. வில்லாளன்
1. விலை
1. விழியில் விழுந்தவள்
1. வீரசேகரன்
1. வெளுத்து கட்டு
1. ஜக்குபாய்
---
## விருதுகள்
| வகை/அமைப்பு | 58ஆவது பிலிம்பேர் விருதுகள்- தெற்கு
2 சூலை 2011 | தமிழக அரசு திரைப்பட விருதுகள்
14 சூலை 2017 | 5ஆவது விஜய் விருதுகள்
25 சூலை 2011 |  |
| --- | --- | --- | --- | --- |
| சிறந்த திரைப்படம் | *மைனா* | *மைனா* | *அங்காடித் தெரு* |  |
| சிறந்த இயக்குநர் | வசந்தபாலன்
*அங்காடித் தெரு* | பிரபு சாலமன்
*மைனா* | வசந்தபாலன்
*அங்காடித் தெரு* |  |
| சிறந்த நடிகர் | விக்ரம்
*ராவணன்* | விக்ரம்
*ராவணன்* | விக்ரம்
*ராவணன்* |  |
| சிறந்த நடிகை | அஞ்சலி
*அங்காடித் தெரு* | அமலா பால்
*மைனா* | அஞ்சலி
*அங்காடித் தெரு* |  |
| சிறந்த இசையமைப்பாளர் | ஏ. ஆர். ரகுமான்
*விண்ணைத்தாண்டி வருவாயா* | யுவன் சங்கர் ராஜா
*பையா* | ஏ. ஆர். ரகுமான்
*விண்ணைத்தாண்டி வருவாயா* | } |
# சார்பு மண்டலம்



**சார்பு மண்டலம், சார்பு பகுதி** அல்லது **சார்பு** என்பன தனியான நாடாக ஆளுமை அல்லது முழுமையான அரசியல் விடுதலை பெறாத நிலப்பகுதி யாகும்.  

சார்புநிலை பல்வேறு நிலைகளில் மற்றும் வகைகளில் நாடுகளிடையே இருப்பதால் **அன்னைநாடு** அல்லது **முதன்மைநாடு** இவற்றின் பகுதியாக கருதப்படாதவை சார்பு பகுதிகளாக கொள்ளப்படுகின்றன. பெரும்பாலான நேரங்களில் அவை பிரிவுபடுத்தப்படுகின்றன. உள்தேசிய பகுதி என்பது அந்நாட்டின் தகுதிபெற்ற உட்பிரிவாகும். ஆனால் சார்புப் பகுதி அந்நாட்டின் கடல்கடந்த தன்னாட்சி பெற்ற நிலப்பகுதியாக இருக்கலாம்.காட்டாக, பல சார்பு மண்டலங்களில் ஆள்கின்ற நாட்டின் சட்டதிட்டங்களுக்கு முற்றிலும் வேறான சட்டங்கள் கொண்டிருக்கலாம்.  

சில நிலப்பகுதிகள் *சார்பற்றவை* எனக் குறிப்பிடப்படுகின்றன; அவை சர்ச்சைக்குட்பட்ட பகுதிகளாகவோ, இராணுவ ஆக்கிரமிப்பு இடங்களாகவோ, மறைந்து வாழும் அரசாகவோ, விடுதலை வேண்டி போராடும் நிலப்பகுதியாகவோ இருக்கலாம்.  

## சார்பு மண்டல பகுதிகளின்பட்டியல்
# 1 E-10 மீ

1 E-10 m = 100 பிகோமீட்டர் அளவு. இது ஓர் ஆங்கஸ்ட்ராம் அளவாகும்.  

ஒப்புமைக்காக 100 பி மீ தொலைவு முதல் 1 நனோ மீ வரையிலான அளவுகள் பட்டியலிடப்பட்டுள்ளன:  

- 100 பிகோ மீ = கந்தக அணுவின் கூட்டுப்பிணைப்பு ஆரம் ஆகும்.
- 120 பி மீ = ஐதரசன் அணுவின் வான்டர் வால் ஆரம் அளவாகும்.
- 200 பிமீ — இலத்திரன் நுண்ணோக்கியின் உயர்ந்த பிரிதிறன்

## குறிப்பு
# அறை வெப்பநிலை

தெர்மோமீட்டர் மூலம் அறை வெப்பநிலை அறியப்படுகிறது.]]  
**அறை வெப்பநிலை** என்பது அடைபட்ட அறையொன்றில் மனிதர்கள் பொதுவாக சுகப்படும் வெப்பநிலை அளவிற்கான ஒர் வழமையான சொல்லாகும். இது பொதுவாக 20&nbsp;°C (68&nbsp;°F) to 25&nbsp;°C (77&nbsp;°F) வரைக் கொள்ளப்படுகிறது.  

அறிவியல் கட்டுரைகளில் 80.6&nbsp;°F (27&nbsp;°C) அல்லது 300 K (27&nbsp;°C, 80.6&nbsp;°F) எடுத்துக் கொள்ளப்படுகிறது. எனினும், இது சரியான வரையறுக்கப்பட்ட அளவு கிடையாது.
# பிரித்வி ஏவுகணை



**பிரித்வி ஏவுகணை** தளப்பீடமிருந்து தளப்பீடம் ஏகும் யுத்தகளச் சூழ்ச்சித் தாக்குகணை [Prithvi -A Tactical Surface-to-Surface Battle Field Missile (TSSM), விமானப் படை உதவியின்றி கொந்தளிப்பு உண்டாக்கும் ஏவுச் சாதனம். வேறுபட்ட போர் வெடிகளைத் தாங்கிக் கொண்டு அது பாய்ந்து செல்லும் நீட்சித் தூரம் 250 கி.மீ. [90 மைல்]. 1983 இல் பிரித்வி கணைகளின் விருத்தி வேலைகள்ஆரம்பமாயின. அதன் நீட்சித் தூரம் : 150-300 கி.மீ. (90-180 மைல்). சோவியத் யூனியன் ராக்கெட் பொறிநுணுக்கத்தைப் பின்பற்றிய தாக்குகணை அது.  

### பிரித்வி ஏவுகணை வகைகள்

## பிரித்வி I
நீட்சித் தூரம் 150 கி.மீ. பளுத்தூக்கு: 1000 கி.கிராம். 1994 இல் அதன் விருத்தி வேலைகள் ௮ரம்பமாயின.  

## பிரித்வி II
நீட்சித் தூரம் 250 கி.மீ. பளுத்தூக்கு: 500 கி.கிராம். அதன் சோதனைகள் 1996 இல் ரம்பித்து, 2004 இல் விருத்தி வேலைகள் முடிந்தன.  

## பிரித்வி III
நீட்சித் தூரம் 350 கி.மீ. பளுத்தூக்கு: 1000 கி.கிராம். அதே கணை 500 கி.கிராம் பளுவை 600 கி.மீ. தூரத்துக்குக் கொண்டு போகும். அல்லது 250 கி.கி. பளுவை 750 கி.மீ. தூரம் தூக்கிச் செல்லும்.  

## வெளியிணைப்புகள்
# நாக ஏவுகணை


**நாக ஏவுகணை** அல்லது  
நாக தாக்குகணை – இராணுவப் போர்க்கள டாங்க் வாகனத்தைத் தாக்கும் கட்டளை ஏவுகணை [NAG - An Anti-Tank Guided Missile (ATGM)] அதன் பாய்ச்சல் நீட்சி தூரம் : 4 கி.மீடர் (2.5 மைல்). எதிரி டாங்குகளின் எஃகுக் கவசத்தை ஊடுருவிப் பிளக்கும் ஆற்றல் உள்ளது. உலகிலே முற்போக்கானத் தாக்குகணை அது.
# பீடித் தொழில் (தமிழ்நாடு)

தமிழகத்தின் பல தென் மாவட்டங்களில் குறிப்பாக திருநெல்வேலி மாவட்டம் மற்றும் தூத்துக்குடி மாவட்டங்களில் அதிக அளவில் பீடித் தொழில் நடைபெறுகிறது. தமிழ்நாடு முழுவதும் 75 பெரிய பீடி உற்பத்தி நிறுவனங்கள் நாள் ஒன்றுக்கு 50,00,000 மேற்பட்ட பீடிகள் உற்பத்தி செய்கிறது. மேலும் 500 சிறு பீடி உற்பத்தி நிறுவனங்கள் நாள் ஒன்றுக்கு 50,000 முதல் 5 இலட்சம் வரையிலான பீடிகள் உற்பத்தி செய்கின்றனர். நாளொன்றுக்கு 50 கோடி பீடிகள் உற்பத்தி செய்யப்படுகிறது. 1,000 பீடியின் மதிப்பு 250 ரூபாய் ஆகும். தமிழ்நாட்டில் ஆண்டிற்கு 4,000 கோடி பீடிகள் உற்பத்தி செய்யப்படுகிறது. இப்பீடித் தொழிலில் அமைப்பு சாரா 5 இலட்சம் பேர் வேலை செய்கின்றனர். பீடித்தொழிலாளர்களில் 90% பெண்கள் ஆவார்.  

## மூலப்பொருட்கள்
பீடித்தொழிலுக்குரிய மூலப்பொருளான தெண்டு இலைகள் ஒடிசா, சத்தீஸ்கர், மத்தியப் பிரதேசம் போன்ற மாநிலங்களின் மலைக்காடுகளிலிருந்து பெறப்படுகிறது. மேலும் புகையிலையை மகாராட்டிரா, குஜராத், போன்ற மாநிலங்களிலிருந்தும், தமிழ்நாட்டின் தாராபுரம் பகுதிகளிலிருந்தும் பெறப்படுகிறது.  

## கூலி
குறைந்தபட்ச ஊதியச் சட்டப்படி 1,000 பீடிகள் தயாரிக்கும் தொழிலாளியின் கூலி ரூபாய் 196/- ஆகும். ஆனால் சட்டப்படியான கூலியைவிட குறைந்த கூலியே பீடித்தொழிலாளர்களுக்கு வழங்கப்படுகிறது. 8 முதல் 12 வரை பீடிசுற்றும் முழுநேர தொழிலாளி 800 முதல் 1200 பீடிகளைச் சுற்றுவர். பகுதிநேரமாக பீடிச்சுற்றும் பெண்கள் மற்றும் குழந்தைகள் நாளொன்றுக்கு 300 முதல் 500 பீடிகளைச் சுற்றுவர்.  

## பீடி சுற்றும் தொழிலிடங்கள்
தமிழ்நாட்டில் 95 ஆண்டுகளாக நடக்கும் பீடித்தொழில் தென் தமிழ்நாட்டில் திருநெல்வேலி மாவட்டத்தின் மேலப்பாளையம், வள்ளியூர், அம்பாசமுத்திரம், சங்கரன்கோவில், தென்காசி பழமையான பீடி உற்பத்தி மையங்கள் ஆகும். வட தமிழகத்தில் திருச்சி, குடியாத்தம், வாணியம்பாடி மற்றும் ஆம்பூர் ஆகிய இடங்களிலும் பீடித்தொழில் நடைபெறுகிறது.  

## பெரிய பீடி தயாரிப்பு நிறுவனங்கள்
- **செய்யது பீடி**
- **அசல் மலபார் பீடி**

## இதனையும் காண்க
- பீடி
- தெண்டு இலை
# இலவன்


முனிவருடன் லவன் மற்றும் குசன்]]  

**இலவன்** ( - ( இராமர் மற்றும் சீதைக்கு பிறந்த இரட்டை குழந்தைகளில் ஒருவர் ஆவார் அயோத்தியின் குடிமக்களில் ஒருவன், சீதை இராவணனால் கடத்திச் செல்லப்பட்டதைக் குறித்து ஐயுற்றுப் பேசியதை அறிந்த இராமர் சீதையைக் காட்டுக்கு அனுப்பினார். அப்போது சீதை கருவுற்றிருந்தாள். காட்டில் சீதை வால்மீகி முனிவரின் ஆதரவில் வாழ்ந்து வந்தாள். அங்கு சீதைக்கு லவன், குசன் என இரட்டை ஆண் குழந்தைகள் பிறந்தனர். அவர்கள் வால்மீகியின் ஆசிரமத்திலேயே வளர்ந்தனர்.  

இராமர் தனது பேரரசை மேலும் பெருப்பிக்கும் நோக்குடன் அசுவமேத யாகம் எனப்பட்ட யாகத்தை ஒழுங்கு செய்தான். இந்த யாகத்தைச் செய்யும் ஒரு மன்னன் ஒரு குதிரையைப் பெரும் படையோடு அண்டை நாடுகளுக்கு அனுப்புவான். அவனுடன் போரிடமுடியாமல் அடிபணிய விரும்பும் அரசர்கள் அக் குதிரையைத் தமது நாட்டில் உலவ விடுவர். அப்படியின்றி அவ்வரசன் அடிபணிய விரும்பாவிட்டால் குதிரையைப் பிடித்துக் கட்டிவிடுவான். குதிரையை அனுப்பிய அரசன் போர் புரிந்து குறிப்பிட்ட நாட்டைத் தோற்கடிக்கவேண்டும். இராமன் அனுப்பிய குதிரை அவனது பிள்ளைகளான லவனும், குசனும் வாழ்ந்த காட்டில் உலவியபோது அவர்கள் அதனைப் பிடித்துக் கட்டியதுடன், அதனுடன் வந்த படையினருடன் மோதி அவர்களைத் தோற்கடித்தனர். இதைக் கேள்வியுற்ற இராமன் காட்டுக்கு வந்து தனது பிள்ளைகளையும், சீதையையும் கண்டான். சில காலத்தின் பின் புவியில் தனது காலம் முடிவுக்கு வருவதை சீதை உணர்ந்து தன்னை ஏற்றுக்கொள்ளும்படி புவியன்னையை வேண்டினாள். சீதையின் வேண்டுகோளுக்கு இணங்கிப் புவி பிளந்து அவளை ஏற்றுக்கொண்டது. லவனும், குசனும் அயோத்திக்குச் சென்று தந்தையுடன் வாழ்ந்தனர்.  

## இராமனுக்கு பிந்தைய வரலாறு

இராமருக்குப் பின் லவனும் குசனும் அயோத்தி நாட்டை ஆண்டனர். லவன், தன்பெயரில் லவபுரி (தற்போதைய லாகூர்) நகரத்தை கட்டினான். குசனும் தன் பெயரில் கசூர் எனும் நகரத்தை நிர்மாணித்தான். .  

லாகூர் சாகிக் கோட்டையில் லவன் பெயரில் ஒரு கோயில் உள்ளது.
# குசன்


முனிவருடன் லவன் மற்றும் குசன்]]  

**குசன்** ராமர் - சீதை தம்பதியரின் இரட்டை குழந்தைகளில் ஒருவர். கர்ப்பவதியாக இருந்த நிலையில் இராமரால் வெளியேற்றப்பட்ட சீதை, வால்மீகி முனிவரின் ஆச்சிரமத்தில் *குசனையும்*, *லவனையும்* பெற்றெடுத்தாள்.  

இந்த இரட்டைக் குழந்தைகள், சிறுவர்களாக வளர்ந்த பிறகு, வால்மீகி முனிவரால் அயோத்திக்கு அனுப்பப்பட்டனர். வால்மீகி இயற்றிய இராமாயணத்தை இராமர் முன்னிலையில் இவர்கள் இசைத்தனர். அதன் பிறகுதான் இராமர், சீதையை மீண்டும் அயோத்திக்கு வரவழைத்தார். அதைத் தொடர்ந்து, சீதை பூமாதேவியோடு ஐக்கியமானாள்.
# சரயு


**சரயு** (*Sarayu*; தேவநாகரி: सरयु) என்பது இந்தியாவின் உத்தராகண்டம், உத்தரப் பிரதேசம் ஆகிய மாநிலங்கள் ஊடாகப் பாயும் ஒரு ஆறு ஆகும். இவ்வாற்றைப் பற்றி பண்டைய வேதம், மற்றும் இராமாயணம் போன்றவற்றில் குறிப்பிடப்பட்டுள்ளது. இது உத்தரப் பிரதேசத்தின் பகராயிச் மாவட்டத்தில் கர்னாலி (ககாரா), சாரதா (மகாகாளி) ஆகிய நதிகள் சங்கமிக்கும் இடத்தில் உருவாகிறது. சாரதா நதி இந்திய-நேபாள எல்லையை உருவாக்குகிறது. அயோத்தி நகரம் சரயு ஆற்றுக் கரையில் அமைந்துள்ளது.  

இராமரின் பிறந்த நாளான இராம நவமி அன்று ஏராளமான பக்தர்கள் அயோத்தியின் சரயு நதியில் இறங்கிக் குளிக்கிறார்கள். இராமர் இந்த உலக வாழ்வை முடித்து கொள்ளத் தீர்மானித்த போது, இந்த நதியில்தான் இறங்கினார் என நம்பப்படுகிறது.
# கோடியக்கரை



**கோடிக்கரை** அல்லது **கோடியக்கரை** (*Point Calimere*) இந்தியாவின் தமிழ்நாடு மாநிலத்தில் நாகப்பட்டினம் மாவட்டத்தில் அமைந்துள்ள கடற்கரைப் பகுதியாகும். இது *காலிமர் முனை* அல்லது *கள்ளி மேடு* (*Point Calimere*)எனவும் அழைக்கப்படுகிறது.  

தேவாரப்பாடல் பெற்ற கோடியக்கரை அமுதகடேசுவரர் கோயில் இங்கு அமைந்துள்ளது.  

காவிரி கழிமுகப்பகுதி (டெல்டா)வில் கடற்கரைக்கு செங்குத்தாக அமைந்துள்ளது.இங்கிருந்த வரலாற்று **சிறப்புமிக்க சோழர் கால கலங்கரை விளக்கம் 2004ஆம் ஆண்டு சுனாமியின்போது அழிபட்டது.**  

## வேதாரண்யம் காடுகள்
இங்குள்ள சதுப்புநிலக் காடுகள்,வேதாரண்யம் காடுகள் என்றும் அழைக்கப்படுகின்றன,கிழக்கு தக்காணத்தின் உலர்பசுமை காடுகளில் எஞ்சியிருப்பதாகும். கோடிக்கரை சரணாலயம் வன விலங்குகள் சரணாலயம், பறவைகள் சரணாலயம், இரண்டுமே ஒன்றிணைந்ததாக கொண்டுள்ளது.  

## உப்பு ஏரிகள்
சூன் 13, 1967ஆம் ஆண்டு 24.17 சதுர கி.மீ. பரப்பில் அமைக்கப்பட்ட இதற்கு மேற்கே 80 கிலோ மீட்டர் தூரத்தில் உள்ள ராஜாமடம் வரை சதுப்பு நிலக் காடுகள் உள்ளன. இந்தக் காடுகள் இரண்டு இடங்களில் உப்பங்கழிகளாக கடல் நீர் புகுந்து உப்பு ஏரியாக 30 கிலோ மீட்டர் நீளம் 5 கிலோ மீட்டர் அகலத்துக்கு நிற்கின்றது. இந்த உப்பு ஏரிகளில் முத்துப்பேட்டை, திருத்துறை பூண்டி மற்றும் மேல்மருதூர் பகுதியிலிருந்து மூன்று நதிகள் சங்கமம் ஆகின்றன.  

## குளிர்கால வரவிகள்

1988ஆம் ஆண்டு தலைஞாயிறு பாதுகாக்கப்பட்ட காடுகளையும் இணைத்து 377 சதுர கி.மீ. பரப்பிற்கு விரிவாக்கப்பட்டது. குளிர்கால வரவிகளுக்கு தகுந்த இடமாதலால் பல பறவைகள் இங்கு வருகின்றன. இங்குள்ள உப்பங்கழிகளில் சிக்கும் கடல்வாழினங்கள் குளிர்கால பறவைகளுக்கு உணவாக அமைகின்றன. ஆயினும் விவசாய நிலங்களிலிருந்தும் மீன்பண்ணைகளிலிருந்தும் கலக்கும் உயிர்கொல்லி மருந்துகளின் எச்சங்கள் இச்சூழலில் கலந்து இப்பறவைகளின் சதைகளிலும் காண முடிகிறது.  

## கருமான்கள், காட்டுப் பன்றிகள்
இங்கே உள்ள வன விலங்குச் சரணாலயத்தில் பலவித மான்கள் முக்கியமாக கருமான்கள் மற்றும் காட்டுப் பன்றிகள் அதிகமாக உள்ளன.  

## இராமர் கால்தடங்கள்
கோடிக்கரையின் முனையின் உயரமான இடம் 4 மீட்டர் உயரமுள்ளது. இதனை இந்து தொன்மவியலில் இராமாயணத்தில் இராமர் இங்கிருந்து இராவணனுடன் போரிட்டதாகவும் அவரது கால்தடங்கள் காணப்படுவதகவும் குறிப்பிடுகிறது.  

## இடைக்கால துறைமுகம்
கோடியக்கரை பகுதியானது இடைக்கால சோழர்கள் காலத்தில் துறைமுகமாக விளங்கியது. இங்கிருந்து சீனா, கடாரம் போன்ற நாடுகளுடன் வணிக தொடர்பு இருந்துள்ளது. இதற்கு சான்றாக பொ.ஆ.13 ஆம் நூற்றாண்டைச் சேர்ந்த சீன மட்கலன்களின் உடைந்த பாகங்கள் கண்டெடுக்கப்பட்டன. மற்றொரு சான்றாக இருப்பது முதலாம் பராந்தக சோழ மன்னன் காலத்தில் கட்டப்பட்ட கலங்கரை விளக்கம் ஆகும். கலங்கரை விளக்கத்தின் உச்சியில் விறகு கொண்டு தீ மூட்டி அவ்வழியே செல்லும் கப்பல்களுக்கு வழி காட்டியது. இது சுனாமிக்கு முன் சிதளம் அடைந்த நிலையில் 15 அடி உயரம் வரை இருந்தது. 2004 ஆம் ஆண்டு சுனாமியில் பெரும் சேதத்தை அடைந்து இப்போது எஞ்சிய பகுதிகளை காணலாம். கோடியக்கரை துறைமுகமானது சோழர்கள் காலத்திற்கு பின் கலையிழந்தது போனது. பின்னாளில் பயன்பாடு இல்லாமல் அழிந்து போனது.
# பாவம் (பரதநாட்டியம்)

**பாவம்** அல்லது **பாவனை** என்பது பரத நாட்டியத்தில் உள்ளத்தில் எழும் உணர்ச்சிகளை உடலுறுப்புகளாலும், முகத்தாலும், வாக்கினாலும் வெளிப்படுத்துவதாகும். உடலில் உண்டாகும் எட்டு நிலைகளை பாவம் என்று விவரிக்கின்றார். அவை மெய்சிலிர்த்தல், கண்ணீர் விடுதல், முகத்தின் வண்ணம் மாறுதல், ஸ்தம்பித்தல், வியர்த்தல், நடுங்குதல், குரல் மாறுதல், மயங்கி வீழ்தல் ஆகியவையாகும்.  

அபிநயத்தில் குறிப்பிடப்படும் பாவங்கள் ஒன்பது வகைப்படும். இது நவரசங்கள் என்று அழைக்கப்படுகின்றன.  
அவையாவன:  
- ஸ்ருங்காரம் (வெட்கம்)
- வீரம்
- கருணை
- அற்புதம்
- ஹாஸ்யம்(சிரிப்பு)
- பயானகம் (பயம்)
- பீபல்சம் (அருவருப்பு)
- ரெளத்ரம் (கோபம்)
- சாந்தம் (அமைதி)
# புட்பக விமானம்



**புட்பக விமானம்** அல்லது **புஷ்பக விமானம்** என்பது நினைத்த இடத்திற்கு அழைத்துச் செல்லுகின்ற விமானம் போன்ற வாகனமாகும். இந்து தொன்மவியலில் இந்த வாகனம் முக்கியத்துவம் பெற்றதாக உள்ளது. பொதுவாக குபேரனின் வாகனமாக அறியப்படுகிறது.  

இது தேவ தச்சராகிய விசுவகர்மாவினால் செய்யப்பட்ட ஆகாய விமானம் என்பது இந்து மத நம்பிக்கை ஆகும். இதைக் குபேரனுக்குப் பிரம்ம தேவர் அளித்தார். குபேரனிடமிருந்து, இராவணன் இதை அபகரித்தான். இந்த விமானத்திலே, சீதையை மண்ணோடு பெயர்த்து இராவணன் கவர்ந்து சென்றான். தனது பட்டாபிஷேகம் முடிந்த பிறகு, இராமர் இதை குபேரனிடம் அனுப்பி வைத்தார்.  

இந்த விமானத்தைப் பற்றி இராமயணத்தில் குறிப்பிடப்பட்டுள்ளது.  

## ஆதாரங்கள்
# ஜப் வீ மெட்

**பின்னணி இசை:**  
சஞ்சய் சௌத்ரி  
| editing =ஆர்த்தி பாலாஜி  
| cinematography = நடராஜன் சுப்பிரமணியம்  
| studio = ஸ்ரீ அஷ்டவிநாயக் சினி விஷன்  
| distributor = இந்தியன் பிலிம்ஸ்  
| released =  
| country = இந்தியா  
| language = இந்தி  
| runtime = 142 நிமிடங்கள்  
| budget = 15 கோடி  
| gross = 50.9 கோடி  

மும்பை, பட்டிண்டா மற்றும் சிம்லா ஆகிய நகரங்களை அடிப்படையாகக் கொண்ட இந்தப் படம், தொழிலதிபர் ஆதித்யா காஷ்யப்பின் கதையைச் சொல்கிறது. தொடர் வண்டி நிலையத்தில் அவர் கீத் தில்லான் என்ற பஞ்சாபி பெண்ணைச் சந்திக்கிறார். அவர்கள் தொடர் வண்டியைத் தவறவிட்டாலும், கீத்தும் ஆதித்யாவும் அவளுடைய வீட்டிற்கு ஒன்றாக ஒரு பயணத்தைத் தொடங்குகிறார்கள். அதைத் தொடர்ந்து வரும் காதல் அவர்களை மாற்றுகிறது. பாடல்களுக்கு பிரிதம் இசையமைத்துள்ளா. பாடல் வரிகளை இர்ஷாத் காமில் எழுதியுள்ளார்.  

*ஜப் வி மெட்* அக்டோபர் 25,2007 அன்று உலகளவில் வெளியிடப்படுவதற்கு ஒரு நாள் முன்பு ஐக்கிய இராச்சியத்தில் வெளியிடப்பட்டது. வெளியானதிலிருந்து, இந்த படம் பரவலான விமர்சனங்களைப் பெற்றது. மேலும், 50.9 கோடிக்கு மேல் வசூலித்து  

இந்தப் படம் பல பாராட்டுகளைப் பெற்றது. 55வது தேசிய திரைப்பட விருதுகளில், "யே இஷ்க் ஹை" பாடலுக்காக சிரேயா கோசலுக்கு சிறந்த பெண் பின்னணிப் பாடகிக்கான விருது மற்றும் சரோஜ் கானுக்கு சிறந்த நடன அமைப்பிற்கான விருது ஆகியவற்றை இந்த படம் வென்றது. 53வது பிலிம்பேர் விருதுகளில், ஜப் வி மெட் ஏழு பரிந்துரைகளைப் பெற்றது. கரீனா கபூருக்கு சிறந்த நடிகைக்கான விருதும் இம்தியாஸ் அலிக்கு சிறந்த உரையாடலுக்கான விருதும் என இரண்டு விருதுகளை மேலும் வென்றது. 2007 ஆம் ஆண்டில் வெளியானதிலிருந்து, *ஜப் வி மெட்* இரசிகர்களின் வழிபாட்டு முறையை அடைந்துள்ளது.
# படிமம்:TomandJerryTitleCard2.jpg

ஆங்கில விக்கியில் இருந்து  

## சுருக்கம்
Title card of Tom and Jerry cartoon. The Golden Age of American animation  

## Rationale For Fair Use
1. This screenshot is of the title card and does not feature any footage from the actual cartoon. It also lists cartoon's title and credits, therefore containing information that may be of interest to some, as well as showcasing some nice artwork of the age.  

2. The screenshot is being used for informational purposes only, and its use is not believed to detract from the original film in any way possible.  

3. The screenshot is of lower resolution and quality than the original film. Consequently, copies made from it should be of inferior quality.  

4. No public-domain images or free images have been located for this or similar content.  

5. The screenshot does not limit the copyright owners' rights to distribute the film on television or DVDs in any way whatsoever.  

## அனுமதி
# மக்புல் ஃபிதா உசைன்


**மக்புல் ஃபிதா உசைன்** (*Maqbool Fida Husain*), ( செப்டம்பர் 17,1915, பந்தர்பூர், மகாராட்டிரம் - சூன் 9, 2011, இலண்டன், ஐக்கிய இராச்சியம் ) இந்தியாவின் ஓர் சிறந்த ஓவியக்கலைஞர். பரவலாக **எம்.எஃப்.உசைன் (M F Husain)**என அறியப்படும் இவர் தனது ஏழுபதாண்டு பணிவாழ்வில் ஏராளமான ஓவியங்களைத் தீட்டியுள்ளார். உயர்வாக மதிக்கப்படும் இவரது படைப்புகள் உலகின் கலை ஆர்வலர்களால் மிக அதிக விலையில் வாங்கப்படுகின்றன.  

ஃபோர்பஸ் இதழ் இவரை *இந்தியாவின் பிக்காசோ* எனப் பாராட்டுகிறது. இவரது சில ஓவியங்கள் சர்ச்சைகளைக் கிளப்பி பல பொதுநல வழக்குகள் தொடரப்பட்ட நிலையில் 2006ஆம் ஆண்டிலிருந்து துபாய் நகரில் வசித்து வந்தார்.  

## இளமை வாழ்வும் கல்வியும்
மகாராஷ்ட்ர மாநிலம் (அப்போதைய பாம்பே ராஜதானி) சோலாப்பூர் மாவட்டம் பண்டர்புரில் போரா இஸ்லாமியக் குடும்பத்தில் பிறந்தவர்; உசைன் சுலைமானி போரா குடும்பத்தைச் சேர்ந்தவர். அவரது சிறு வயதிலேயே தமது தாயாரை இழந்தார். அவரது தந்தை மறுமணம் செய்து கொண்டு இந்தூர் சென்றார். தமது துவக்கக் கல்வியை அங்கு கற்ற உசைன் 1935ஆம் ஆண்டு மும்பையில் ஜே.ஜே கலைப்பள்ளியில் சேர்ந்தார்.  

## கலை வாழ்வு
துவக்கத்தில் திரைப்பட விளம்பர தட்டிகள் வரைந்து தமது வாழ்க்கையைத் துவங்கினார். 1940களிலிருந்து அவரது ஓவியப்பணி அறியப்பட்டது.1952ஆம் ஆண்டு தமது தனிப்பட்ட ஓவியக் கண்காட்சியை சூரிச்சு நகரில் நடத்தினார். அதனைத் தொடர்ந்து சில ஆண்டுகளிலேயே ஐரோப்பா,அமெரிக்க நாடுகளில் அவர் புகழ் பரவியது.இந்திய அரசு 1955ஆம் ஆண்டு பத்மஸ்ரீ விருது வழங்கியது. இதனைத் தொடர்ந்து 1973ஆம் ஆண்டில் பத்ம பூசன்|பத்ம பூசண் விருதும் 1991ஆம் ஆண்டு பத்ம விபூசண் விருதும் வழங்கியது. இவருக்கு இந்தியாவின் உயரிய குடிமை விருதான பாரத் ரத்னா வழங்கப்பட இவரது இரசிகர்கள் அரசிற்கு மனு கொடுத்தனர். அவரது ஓவியம் கிரிஸ்டி ஏல நிறுவனத்தால் $1.4 மில்லியனுக்கு விற்கப்பட்டது.  

## திரைப்படங்கள்
உசைன் திரைப்படங்களும் எடுத்தார். 1967ஆம் ஆண்டு ஒரு ஓவியரின் பார்வையில் (Through the Eyes of a Painter) என்ற படத்தைத் தயாரித்தார். இது பெர்லின் திரைப்பட விழாவில் தங்கk கரடி (Golden Bear) விருது பெற்றது. அவரின் அபிமான நடிகை மாதுரி தீட்சித் நடிக்க *கஜகாமினி* என்ற திரைப்படத்தையும், *மீனாட்சி:மூன்று நகரங்களின் கதை* என்ற தபு நடித்த திரைப்படத்தையும் இயக்கினார். அந்த படத்தில் வந்த சில வசனங்கள் இசுலாமிய மதத்தை அவமதிப்பவை எனவும் சர்ச்சை எழுந்தது.  

## சர்ச்சைகள்
சரசுவதி, லட்சுமி, சிவன், அனுமன், சீதை போன்ற இந்துக் கடவுள்களை உசைன் நிர்வாணக் கோலத்தில் வரைந்ததும், மும்பை குண்டு வெடிப்பு சம்பவத்திற்கு பாரத மாதா கற்பழிக்கப்பட்டது போன்று வரைந்தது (Rape Of India) பெரும் சர்ச்சைகளைக் கிளப்பியது. இந்துக் கடவுள்களை மட்டும் உசைன் அவமதிக்கிறார் என்று அவர் மீது குற்றம் சாட்டப்பட்டது. அவர் மீதான குற்றச்சாட்டுகள் படைப்புச் சுதந்திரத்தைத் தடுக்கும் வண்ணம் உள்ளதாக அவரது ஆதரவாளர்கள் கருதினர்.  

இந்து சமய நம்பிக்கைகளை அவதூறு செய்தார் எனவும், இரு வேறு சமயத்தவரிடையே பகையுணர்வைத் தூண்டினார் எனவும் உசைன் மீது வழக்குகள் தொடுக்கப்பட்டன; பிடியாணையும் பிறப்பிக்கப்பட்டது. உசைன் வீட்டின் மீது இந்துத்துவ அமைப்புகளைச் சேர்ந்தவர்கள் தாக்குதல் நடத்தினர். இச்சர்ச்சைகளாலும், கொலை மிரட்டல்களாலும் 2006இல் இந்தியாவை விட்டு வெளியேறிய உசைன் துபாய் நகரில் வாழ்ந்து வந்தார். 2010ம் ஆண்டு கத்தார் நாட்டு குடியுரிமையை ஏற்றுக்கொண்டார்.
# பிரீடா பின்டோ

**பிரீடா செலினா பிண்டோ** (Freida Selena Pinto பிறப்பு அக்டோபர் 18,1984) ஓர் இந்திய நடிகை ஆவார். பெரும்பான்மையாக அமெரிக்க மற்றும் பிரித்தானியப் படங்களில் நடித்துள்ளார். மஹாராட்டிராவில் பிறந்து வளர்ந்த இவர், இளம் வயதிலேயே ஒரு நடிகையாக வேண்டும் என்று தீர்மானித்தார். மும்பையில் உள்ள புனித சேவியர் கல்லூரியில் மாணவராக இருந்தபோது தன்னார்வ நாடகங்களில் பங்கேற்றார். பட்டம் பெற்ற பிறகு, இவர் ஒரு மாதிரியாகவும் பின்னர் தொலைக்காட்சித் தொகுப்பாளராகவும் பணியாற்றினார்.  

*சிலம்டாக் மில்லியனர்* என்ற திரைபப்டத்தில் அறிமுகமானதன் மூலம் பிண்டோ பரவலாக அறியப்பட்டார். இந்தத் திரைப்படத்தில் நடித்தற்காக எஸ்ஏஜி விருதையும் சிறந்த துணை நடிகைக்கான பாஃப்டா விருதுக்கும் பரிந்துரைக்கப்பட்டார். *மிரால்* (2010) த்ரிஷ்ணா (2011)*, டெசர்ட் டான்சர்* (2014) ஆகிய படங்களில் நடித்ததற்காக விமர்சன ரீதியான பாராட்டைப் பெற்றார். *ரைஸ் ஆஃப் தி பிளானட் ஆஃப் தி ஏப்ஸ்* (2011) என்ற அறிவியல் புனைகதை திரைப்படத்திலும், *இம்மார்டல்ஸ்* (2011) எனும் காவிய கற்பனை அதிரடி திரைப்படத்திலும் வணிக ரீதியான வெற்றியைக் கண்டார். பிண்டோவின் பிற குறிப்பிடத்தக்க பாத்திரங்களில் *யூ வில் மீட் எ டால் டார்க் ஸ்ட்ரேஞ்சர் (2010)* *லவ் சோனியா* (2018) *ஹில்பில்லி எலிஜி* (2020)*, மிஸ்டர் மால்கம்* 'ஸ் லிஸ்ட் (2022) ஆகியவை அடங்கும்.  

## ஆரம்பகால வாழ்க்கை
பிண்டோ 1984 அக்டோபர் 18 அன்று பம்பாயில் (இப்போது மும்பை) மகாராட்டிராவின் கர்நாடகா மங்களூரைச் சேர்ந்த மங்களூர் கத்தோலிக்கப் பெற்றோருக்கு பிறந்தார். இவரது தாயார் சில்வியா பிண்டோ மேற்கு மும்பை கோரேகானில் உள்ள புனித ஜான்ஸ் யுனிவர்சல் பள்ளியின் முதல்வராகவும், அவரது தந்தை ஃபிரடெரிக் பிண்டோ மேற்கு மும்பை பாந்த்ரா உள்ள பாங்க் ஆஃப் பரோடாவின் மூத்த கிளை மேலாளராகவும் இருந்தார். இவரது மூத்த சகோதரி சரோன் என்டிடிவி நிறுவனத்தில் பணிபுரிகிறார்.  

## நடிப்பு வாழ்க்கை

### 2008-2010: தொடக்கங்களும் முன்னேற்றங்களும்
*ஸ்லம்டாக் மில்லியனர்* திரையிடப்பட்டபோது அதன் குழுவினருடன் பின்டோ]]  
2007 ஆம் ஆண்டில், பின்டோவின் மாதிரித் தொழில் நிறுவனம் டேனி பாயிலின் திரைப்படமான *ஸ்லம்டாக் மில்லியனர்* (2008) திரைப்படத்தில் கதாநாயகிக்கான தேர்விற்காக இவரையும் மற்ற ஆறு நபர்களையும் தேர்வு செய்தது. ஆறு மாத விரிவான சோதனைகளுக்குப் பிறகு, தேவ் படேல் நடித்த முக்கியக் கதாபாத்திரமான ஜமால் காதலிக்கும் லத்திகா என்ற கதாப்பாத்திரத்தில் நடிக்கத் தேர்வானார். தயாரிப்புக்குப் பிந்தைய கட்டத்தில், மும்பையில் உள்ள பேரி ஜான் ஆக்டிங் படமனையில் நடிப்புப் பயிற்சியில் கலந்து கொண்டார். நடிப்பின் "தொழில்நுட்ப அம்சங்கள்" பற்றி பாடம் கற்பித்தாலும், "உண்மையான அனுபவத்தைப் பொறுத்தவரை, அங்கு சென்று உண்மையில் பங்கேற்பது போல் எதுவும் இல்லை... அதனால் எனக்கு பிடித்த நடிப்புப் பள்ளி ஆறு மாதம் டேனி பாயில் மேற்கொண்ட சோதனைத் தேர்வு தான்" எனக் கூறினார். ஜேம்ஸ் ஃபிரான்கோ நடித்த முக்கிய கதாபாத்திரத்தை காதலிக்கும் முதன்மையான கரோலின் அரன்ஹா என்ற பாத்திரத்தில் நடித்தார். இவரது பாத்திரத்திற்கு தயாராவதற்கு, இவர் ஆங்கில மானுடவியலாளர் ஜேன் குடாலின் வாழ்க்கையை ஆய்வு செய்தார். இப்படம் உலகளவில் US$481.8 வசூலித்தது; இது ஏப்ரல் 2016 வரை அவரது அதிக வசூல் செய்த படமாக உள்ளது.  
## தனிப்பட்ட வாழ்க்கை
பின்டோ தனது திரைப்பட வாழ்க்கையைத் தொடங்குவதற்கு முன்பு, அவரது விளம்பரதாரராக இருந்த ரோஹன் அன்டாவோவுடன் நிச்சயதார்த்தம் செய்து கொண்டார். இவர் சனவரி 2009 இல் திருமண உறவை முடித்துக் கொண்டார் மற்றும் அவரது *ஸ்லம்டாக் மில்லியனர்* சக நடிகரான தேவ் படேலுடன் உறவுப் பொருத்ததில் இருந்தார். ஆறு வருட உறவுக்குப் பிறகு, 2014 டிசம்பரில் இந்த இணை சுமுகமாகப் பிரிந்தது.